open-index/open-wikipedia-markdown huggingface dataset:
Øyvind Rafto

**Thor Øyvind Rafto** (født 1978) er en norsk komiker, programleder, konferansier, og gründer, mest kjent som et av de tre medlemmene i Raske menn. Han er bosatt i Bergen.

Rafto er utdannet siviløkonom fra Norges Handelshøyskole i Bergen fra 2003, og var aktiv i Svæveru’-koret og UKEN mens han studerte. I 2003 startet Rafto humorgruppen Raske Menn sammen med barndomsvennen Calle Hellevang-Larsen og studievennen Anders Hoff. Rafto driver med konferansier- og underholdningsvirksomhet, eiendomsutvikling, produktutvikling, og som produsent av humorshow.  

## Show
* *Sjakk Matt, Fana skoleteater 1995-96*
* *Hotel Nufsefiord, Fana skoleteater 1996-97*
* *Tvetidi´UKEN 2000*
* *Egoland, UKEN 2002*
* *The Fast Show med Raske Menn*, 2003&ndash;2008
* *Show 2 & 3 med Raske Menn, 2009&ndash;2011*
* *90 minutter på 80 minutter med Raske Menn, 2015-2017*
**Truls - Fra Æ til Å, produsent med Anders og Plan B Underholdning, 2019-*
**19-års jubileumsshow med Raske Menn, 2022-*
**Julegøy, Ole Bull Scene 2023*
**Humorgalla 2024*
**Humorfest på Chat Noir 2024*

## Filmografi
* 2007: *[[Elias og Kongeskipet]]* - Papparazzibåt
* 2014: Turbo - Snegle

## Foredrag
* 2016 - 2018: *Kreativitetsteorien*
* 2024 - : *Ingen friksjon - ingen fremdrift* 

## TV
* 2022: *Deltaker Lego Masters juleutgave, TV2*
* 2022: *Deltaker Huskestue, TV2*
* 2021: *Vikar Camp Senkveld, TV2*
* 2016: *Den jævla naboen, programleder, TV3*
* *2015: Kongen på haugen, programleder, TV3*
* *2013: Killer Karaoke, programleder, TVNorge*
* 2012: *[[20.00 med Raske Menn]]*, TV 2
* 2010: *Deltaker [[Camp Senkveld]], [[TV 2]]*
* 2009-2010, 2014: Reporter *[[Wipeout]]*
* 2007: *[[Snabbgrabbar med Raske Menn]]*, TVNorge
* 2005: *[[Dommer Xtra]]*, Canal+

## Priser og utmerkelser
* 2016: Kongen på haugen nominert til Gullruten for beste nyskapning
* 2016: Kongen på haugen nominert til pris for beste konkurransedrevet reality-serie på Interntional Format Awards i Cannes 
* 2015: Nominert til komiprisen, NRK, med Raske Menn
* 2010 Årets morsomste, Komiprisen NRK, med Raske Menn
* 2008 Norges Blindeforbunds Ungdoms (NBfU) Humorpris 2007, «Gullstokken» for karakteren Arne Spon i TV-serien *Snabbgrabbar med Raske Menn*
* 2007 Beste TV-nykommer, Se & Hør - *Raske Menn*
* 2005 Komiprisen, Beste Nykommer, NRK1 - *Raske Menn*
* 2003 Beste scenefremføring, NM i revy, Høylandet
* 2003 Publikumsprisen, NM i revy, Høylandet
* 2002 Norgesmester i studentrevy, Ås
* 2000 Norgesmester i studentrevy, Ås
* 1998-2003 Medlem av Svæveru´ på NHH
* 1995-1997 Skuespiller ved Fana skoleteater

## Oppfinnelse / produkt

* 2019: Boil in box 

## Referanser


## Eksterne lenker
*
Minimal art

**Minimal art** (norsk: minimal kunst) var en kunstretning som gjenoppstod i 1950-årene i USA som en variant av minimalisme. Utøverne var opptatt av å rense billedflater for alt unntatt det rene uttrykk. Som oftest besto dette av et lerret med ren farge uten synlige penselstrøk. Det samme gjaldt for detaljer i skulptur.

Minimal kunst oppsto gjennom suprematismen i Russland i årene etter første verdenskrig. Kasimir Malevitsj regnes som den første til å gjøre dette med verker som eksempelvis «Svart firkant» fra 1913.
Dino Buzzati

**Dino Buzzati** (født 16. oktober 1906 i San Pellegrino di Belluno, død 28. januar 1972 i Milano) var en italiensk forfatter og dikter. 

Buzzati bodde det meste av sitt liv i Milano, der han studerte lov ved * Università degli Studi di [[Milano]]* hvor faren (juristprofessor) tidligere hadde undervist. Buzzati ble fra 1928 journalist i 
den milanesiske avisen Corriere della Sera.  Mens han  fulgte den italienske marinen som journalist i Afrika under den andre verdenskrig, 
ga han i hjemlandet ut *Il deserto dei Tartari*. Den handlet om menneskets tendens til å gro fast, og  ble  hans mest kjente roman,  filmatisert i 1976 og oppsatt på X-Total i 2005.
Hans tilsynelatende enkle beskrivelser av folks liv, har vært karakterisert som fantasifulle og surrealistiske.  
Buzzati skrev ellers noveller, dikt og teaterstykker. Han skrev teksten til fire operaer
og var en habil tegner som i 1969 utga en illustrert novelle.
## Sentrale verker
* *Bàrnabo delle montagne* (1933)
* *Il segreto del Bosco Vecchio* (1935)
* *[[Tatarenes ørken|Il deserto dei Tartari]]* (1940).  Filmatisert som ''Tatarenes ørken'' i 1976.
** Norsk oversettelse *Tatarenes ørken* ved Tommy Watz (Solum forlag, 2001)
* *I Sette Messaggeri* (1942)
* *La famosa invasione degli orsi in Sicilia* (barnebok, 1945)
** Norsk oversettelse * Den berømmelige historien om den gang bjørnene invaderte Sicilia* ved Tommy Watz (Solum forlag, 2008)
* *Il grande ritratto* (1960)
* *Un amore* (1963)
** Norsk oversettelse *En kjærlighet* ved Leo Strøm (Gyldendal, 1964)
* *Il capitano Pic e altre poesie* (1965)
* *Il colombre* (1966)
* *Poema a fumetti* (egenillustrert novelle, 1969)
## Referanser

## Eksterne lenker
*
Pulsbreddemodulasjon

**Pulsbreddemodulasjon** eller **pulsbreddemodulering** (**PBM** eller engelsk Pulse-Width Modulation, **PWM**) er styring av et firkantpulstog på en slik måte at de aktive pulslengdene endres, mens periodetiden (og derfor grunnfrekvensen) er konstant. Forholdet mellom den aktive tiden (D.T i illustrasjonen) og periodetiden T blir D.T/T og kalles pulstogets arbeidssyklus, også kjent som *duty cycle* (på engelsk). Den aktive pulslengden D.T kan ligge mellom 0 og 100 % av periodetiden, altså mellom 0 og T.

Ved integrering av pulstoget oppstår en spenning som tilsvarer pulslengdens prosentandel av den aktive spenningen y_{max} – y_{min}. Dette kan måles som effektiv-verdien av spenningen, som er et resultat av pulsbredden. Det er oftest hovedformålet med prosessen å styre en spenning slik. For overføring av styrespenningen, nyttesignalet, kan en bruke en kanal som ikke kan overføre så lave frekvenser, for eksempel likestrøm.

Pulsbreddemodulasjon brukes i stor grad til å regulere hastighet på likestrømsmotorer, lysstyring og til andre reguleringsformål. Fordelene med denne type regulering er at det oppstår veldig lite tap i systemet, sammenlignet med for eksempel serieregulatorsystemer.

I modulasjonsterminologi styrer *nyttesignalet* pulsbredden, og *bæresignalet* er en likespenning (lik y_{max} – y_{min}). Demodulasjon gjøres ved hjelp av integrering, som her gjøres ved lavpassfiltrering. Se pol.

Den demodulerte spenningen kan ikke inneholde frekvenser som er høyere enn halve signalfrekvensen 1/T, noe som følger av samplingsteoremet.

## Matematisk utledning av demodulasjonen
Det modulerte signalet kan generelt uttrykkes som

y=f(t)

Demodulasjonen kan beregnes ved midlet integrasjon av signalet over en periode:

\bar y=\frac{1}{T}\int^T_0f(t)\,dt


Spenningsverdiene av f(t) er

y_{max} for tiden 0 og
 
y_{min} for tiden D.T , og integrasjonen gir oss:


\begin{matrix}
\bar y&=&\frac{1}{T}\left(\int_0^{D.T}y_{max}\,dt+\int_{D.T}^T y_{min}\,dt\right)\\
&=&\frac{D.T\cdot y_{max}+ (T-D.T)\cdot y_{min}}{T}\\
&=&(y_{max}-y_{min})\cdot D.T/T
\end{matrix}


Dette uttrykket kan forenkles der y_{min}=0 og vi får \bar y=D.T/T\cdot y_{max}.

Av dette ser en at middelvedien av utsignalet (\bar y) er proporsjonal med duty cycle D.T.

En enkel måte å generere et PBM-signal på er ved hjelp av en sagtanngenerator og en komparator. Når nyttesignalet, her gitt ved den grønne sinuskurven, er større enn sagtannsignalet (blå) settes utgangssignalet (magenta) «høyt», ellers settes det «lavt», se figur 2.

En annen, og kanskje den mest brukte, metoden idag er ved hjelp av mikroprosessorer som kan være spesialdesignet til dette formålet.
Anders Hoff

**Anders Hoff** (født 1976) er en norsk komiker og programleder. Han er mest kjent for sin rolle i humortrioen Raske Menn, sammen med Øyvind Rafto og Calle Hellevang-Larsen. Siden 2017 har han vært programleder for dansekonkurransen *[[Skal vi danse (TV-program)|Skal vi danse]]* på TV&nbsp;2 sammen med Katrine Moholt og fra 2023 med Helene Olafsen.

Hoff er utdannet siviløkonom fra Norges Handelshøyskole i Bergen, og var svært aktiv i Direksjonsmusikken og UKEN mens han studerte. Han har også arbeidet to år som trainee hos PriceWaterhouseCoopers i Oslo. I 2003 startet Hoff ''Raske Menn'' sammen med studievennen Øyvind Rafto og hans barndomsvenn Calle Hellevang-Larsen.

## Priser og utmerkelser
* 2007 Beste TV-nykommer, ''Se & Hør'' – Raske Menn
* 2005 Komiprisen, Beste Nykommer, NRK1 – Raske Menn
* 2000 Pris for Beste Vise, NM i studentrevy, Ås

## Filmografi
### Film
* 2007: *[[Elias og Kongeskipet]]* – Papparazzibåt 

### TV
* 2020–23: *[[Norsk-ish]]*, NRK1
* 2017–d.d: *[[Skal vi danse (TV-program)|Skal vi danse]]*, TV 2
* 2017: *[[Teenage Boss]]*, NRK1 
* 2012: *[[20.00 med Raske Menn]]*, TV 2
* 2011–12: *[[Komiker i arbeid]]*, TV 2
* 2009–12: *[[Wipeout]]*,  TVNorge
* 2007: *[[Snabbgrabbar med Raske Menn]]*, TVNorge
* 2005: *[[Dommer Xtra]]*, Canal+

## Eksterne lenker
*
Ujar

**Ujar** (russisk: Уяр) er en by i Krasnojarsk kraj i Russland. Den ligger ved elva Ujarka (ei sideelv til Kan i Jenisejs nedbørfelt), rundt 130&nbsp;km øst for Krasnojarsk.  Innbyggertall:  (folketelling 2010),  (folketelling 2002) og  (folketelling 1989).

Bosetningen har vært kjent siden 1760. Bystatus ble innvilget i 1944.

## Referanser
Uzjur

**Uzjur** (russisk: Ужу́р) er en by i Krasnojarsk kraj i Russland. Innbyggertall: (folketelling 1989),  (folketelling 2002) og  (folketelling 2010).

Byen ble grunnlagt i 1760. Bystatus ble innvilget i 1953.

## Referanser
Kontakt Radio

**Kontakt Radio** er den eldste nærradioen i Sandefjord. Den hadde sin første sending 15. februar 1985. Stasjonen eies av Pinsemenigheten Salem. Den har sendinger fredager, lørdager, søndager og mandager. Kontakt Radio sendes på FM 98,6 MHZ eller på kabel 92,0 MHZ. Den deler der sendetid med Misjonsradioen og Radio Sandefjord.

Kontakt Radio har 45 medarbeidere. Alle jobber på dugnad. Stasjonens motto er «Radioen som gir deg no' mer!»

Kontakt Radios økonomi baserer seg i stor grad på pengegaver fra lytterne. Radioen fokusere på dette syv ganger i løpet av året med en gavebrevaksjon som går over én uke, og som avsluttes påfølgende søndag formiddag.

Kontakt Radio er beredskapsradio for Sandefjord kommune. Det vil si at om det skulle være behov av å nå innbyggerne i kommunen, vil stasjonen fungere som meldingsbærer.

## Referanser
Oddeway Torre

**Oddeway Torre** var et område ved Malabarkysten i India som i perioden 1696–1722 var i dansk besittelse, og ble sortert under kolonien Dansk India. Den ble styrt fra Trankebar av Det danske ostindiske kompani, den gang under ledelse av Claus Vogdt. Oddeway Torre ble Danmarks tredje besittelse i India, etter Trankebar og Balasore. Siden fikk Danmark skaffet seg flere besittelser, blant annet Serampore og Frederiksøyene.
Nye Radio Larvik

**Nye Radio Larvik** er en tidligere nærradiostasjon. Den fikk konsesjon 12. november 1998 og startet sine sendinger 21. november 1998 med sendinger på Hovland gård etter å ha vært en egen gruppe innenfor Radio Sentrum med eget styre og gavebrev siden 1997. I løpet av perioden frem til sommeren 2005 sendte man fra denne låven. Fra 30. juni 2005 til nedleggelsen sendte Nye Radio Larvik fra Karlsrogate 1 i Larvik sentrum.

Radiokameratenes Forening eide Nye Radio Larvik, og styret i Radiokameratenes Forening var også økonomisk ansvarlig for driften av Nye Radio Larvik. Medlemmer av Radiokameratenes forening var blant annet radioens lyttere. 

Radioen hadde sendinger hver ukedag med unntak av fredag og søndag. Frekvensene var 107,1HZ og 104,7 MHZ. Primære inntektskilder var gavebrev og bingo. Redaktører i Nye Radio Larvik har gjennom ti år vært Tor Arne Nyquist, Thor Ludvigsen, Andrew Gramstad, Erik Lundh, Morten Aksnes, Jan Einar Jonsmyr, Tony André Korstvedt Olsen, Ann Kristin Hansen og Karin Wik. Den siste ansvarlige redaktør var Rolv Hansen fra 1. april 2008. Den siste styreleder var Mohammed Iqbal.

Fredag 13. februar 2009 ble det på en ekstraordinær generalforsamling bestemt at radiostasjonen skulle nedlegges.

## Eksterne lenker
* Programmet Blue Note sin hjemmeside
Helge Eriksen

**Helge Eriksen** (født 1950 i Harstad) er en norsk politiker (H). Han var ordfører i Harstad kommune fra 2007 til 2011, da han ble valgt til vervet ved direkte ordførervalg. Eriksen er født og oppvokst i Harstad, og arbeidet nærmere 20 år som journalist i *[[Harstad Tidende]]*.

## Referanser


## Eksterne lenker
* 
*  Helge Eriksen på lokalhistoriewiki.no
Sanel Gabela

**Sanel Gabela** (født 1. september 1980) er den første basketballspilleren i BLNO som har fått en såkalt retired jersey – pensjonert drakt. Gabela spilte for Harstad Vikings fra ligaens start høsten 2000 til han trappet ned høsten 2007. Gabelas draktnummer 4 skal aldri mer brukes av noen spiller i Harstad Vikings. Han var kaptein på Harstad Vikings da laget ble norgesmester sesongen 2005/06, og var en sentral spiller da Vikings spilte fem finaler på rad i ligaen. 

## Eksterne lenker
* Profil på Drage Sport Stats
* «Trenerne avsatt» , *Harstad Tidende* 31. januar 2010. Besøkt 8. mai 2012
Larvik Kristne Radio

**Larvik Kristne Radio** er en lokalradiostasjon i Larvik kommune. 

## ''BeLa Radio''
Pinsemenigheten Betanias *BeLa Radio* sendte som medlem av Radio Larvik 1985-1988. Den hadde eget studio i Haralds gate 8. Ansvarlig redaktør var bl.a. Erik Grinden.

## ''Radio Sentrum''
I 1988 fikk Pinsemenigheten Betania egen konsesjon. Under navnet *Radio Sentrum* hadde man allmenne sendinger, mens pinsemenigheten hadde sendinger under navnet *BeLa Radio*. I 1992 ble studioet flyttet til den nye bygningen i Dr. Holms vei 7. Frekvensene var 104,7 MHZ og 107,1 MHZ. Ansvarlige redaktører var Oddvar Schjølberg, Jan Eilert Aakre, Thore Olsen og Morten Lindhjem.

## ''Larvik Kristne Radio''
Høsten 2011 besluttet menighetsmøtet at den skulle bli en kristen radio, som sendte 24 timer per døgn. *Radio Sentrum* skrev en samarbeidsavtale med misjonsorganisasjonen Perleporten ORG (med Morten Lindhjem som leder). Den skulle drifte den nye radioen. *Radio Sentrum* byttet navn til *Larvik Kristne Radio*. *BeLa Radio*-konseptet fortsatte som  tidligere og det var menighetens egne programmer som ble sendt på *Larvik Kristne Radio*. Det nye radiokonseptet bygde meget på automatisering, og de automatiske sendingene startet den 12. desember 2011.

## Eksterne lenker
* Pinsemenigheten Betanias offisielle hjemmeside
Vietnamesere i Kina

**Vietnameserne i Kina** utgjør ett av de 55 offentlig anerkjente minoritetsfolkene i Fastlands-Kina. På kinesisk omtales de som **Jīng** (京族; pinyin: *Jīngzú*); i offentlige oversikter staves navnet også romanisert som **Gin**. 

Med dette minoritetsfolket dreier det seg om vietnamesere som har bodd i Sør-Kina til dels i hundrevis av år og ikke om den moderne tids studenter og handelsfolk som måtte være i Kina.   

De taler vietnamesisk ispedd kantonesisk, og de fleste av de minst 22.517 bor på tre øyer i Tonkinbukten som utgjør del av Guangxi. 

## Eksterne lenker
* The Jing ethnic minority (kinesisk regjeringsside)
Venolyn Clarke

**Venolyn Clarke** (født 11. juli 1967) er en tidligere canadisk sprinter født på Jamaica. I 2001 under VM i Edmonton, Canada, ble hun tatt for bruk av stanozolol, og utestengt fra mesterskapet. I juni 2001 ble hun for første gang canadisk mester på 100 meter. En måned senere satte hun personlig rekord med tiden 11.29 sekunder.

## Referanser


## Eksterne lenker
* 
* Venolyn Clarke benekter bruk av doping (Videoklipp, RealMedia).
Malabarkysten

**Malabarkysten** (eller *Malankara*) er den sørvestlige kystlinje i India. Landskapet består av den lange og smale kystsletten til delstatene Karnataka og Kerala mellom de vestlige fjellkjedene og Arabiahavet. Kysten strekker seg fra sør for Goa (eller, avhengig av definisjonen, fra Konkan) til Kanyakumari (kapp Comorin) på Indias sørlige ende. Klimatisk består den av den våteste regionen i sørlige India, ettersom de vestlige fjellkjedene fanger opp monsunregnet.

Malabarkysten har en rekke historiske havnebyer, mest kjente er Kozhikode (Calicut), i dag den tredje største byen i delstaten Kerala, og Oddeway Torre-bosetningen som var en del av dansk besittelse i årene 1696&ndash;1722 (se Det danske ostindiske kompani); Kochi og Kollam som tjente som sentre for handel i Indiahavet i århundrer.

På grunn av deres retning mot sjøen og skipshandel har byene på Malabarkysten et utpreget kosmopolitisk preg og har vært tilholdssted for de første grupper av kristne (se tomaskristne), jøder (se cochin-jøder) og muslimer i India.

## Eksterne lenker
*  Steder å besøke langs Malabarkysten/Manipal/Udupi
Arild Kjerpeseth

**Arild Robert Kjerpeseth** (født 9. september 1955) er en norsk politiker for Arbeiderpartiet. Han var ordfører i Meløy kommune i Nordland fra 2003 til 2011. 

## Eksterne lenker
* Ordføreren – Meløy kommune
Jing

**Jing** kan sikte til:
*den kinesiske vietnamesiske minoritet.
*Jing (Xuancheng), et fylke i Xuancheng i provinsen Anhui i Folkerepublikken Kina
*Jing (Hengshui), et fylke i Hengshui i provinsen Hebei i Kina
*Jingzhou (provins), provins i Kina på Han-dynastiets tid, i en del av den nåværende provinsen Hubei
*Jing (navn), et asiatisk fornavn for begge kjønn
Hugo Bjørnstad

**Hugo Bjørnstad** (født 11. oktober 1953) er en norsk politiker. 1. mars 2013 ble han utnevnt til statssekretær i Fiskeri- og kystdepartementet. Han kom da fra rektorstillingen ved Aust-Lofoten videregående skole

Fra 1999 til 2011 var han ordfører i Vågan kommune i Nordland fra 1999 til 2011. Bjørnstad representerte Arbeiderpartiet, men meldte seg ut i august 2020.

## Referanser


## Eksterne lenker
* 
*  Ordføreren – Vågan kommune
*  Vågan Arbeiderparti
Richard Henry Stevens

**Richard Henry Stevens** (født 9. april 1893, død  12. februar 1967) var en offiser i den britiske hær, og fra 1939 leder for Passport Control Office (PCO) i den britiske Secret Intelligence Service (SIS) i Nederland. Han er kjent på grunn av Venloepisoden i 1939.

## Biografi
I 1939 kom Stevens fra India, der han var etterretningsoffiser. Han talte utmerket tysk, fransk og russisk, og gresk var hans annet morsmål. Han kunne dessuten arabisk, hindi og malay. For europeiske forhold hadde han ingen spesialutdannelse eller erfaring.

PCO var en del av SIS. Avdelingen i Den Haag var den nest største på det europeiske kontinentet, etter avdelingen i Paris. Fordelen PCO-spionene i Den Haag hadde ved sin diplomatiske immunitet, hadde som bakside at deres nærvær i Nieuwe Parklaan 57 var alment kjent, noe som vesentlig reduserte deres effektivitet.

I november 1939 skjedde Venloepisoden, da han sammen med kaptein Sigismund Payne Best ble grepet i den nederlandske grensebyen Venlo og bortført til Tyskland. Der røpet han vitale hemmeligheter om SIS i Vest- og Sentral-Europa.

Den tyske nazipropaganda fremstilte Best og Stevens som angivelige bakmenn for Georg Elsers Bürgerbräuattentat mot Hitler.

Etter over fem års fangenskap i KZ Sachsenhausen og KZ Dachau ble Stevens og Best befridd i april 1945. 

Stevens forlot den britiske hær som oberstløytnant, som han var blitt forfremmet til mens han satt i fangenskap. Han arbeidet som oversetter, blant annet mellom 1951 og 1952 for NATO i Paris og London.

Stevens døde i 1967.

## Litteratur
* Sigismund Payne Best: The Venlo Incident, London 1950 
* Anthony Cave Brown: *Bodyguard of Lies*, New York 1975 (tysk: *Die unsichtbare Front*, München 1976) 
* Wil Deac: «The Venlo Sting», i *World War II Magazine 1/1997*, New York 1997 
* Richard Deacon/Nigel West: *Spy!*, London 1980 
* Enquêtecommissie Regeringsbeleid 1940–1945, 8 Teile 1949-56, Teil 2 a,b,c, Den Haag 1949 
* Bob de Graaff: «The Venlo Incident», i *World War Investigator 13/1990*, London 1990 
* Leo Kessler: *Betrayal at Venlo*, London 1991 
* H. C. Posthumus Meyjes: *De Enquêtecommissie is van oordeel – een samenvatting van het parlementaire onderzoek naar het regeringsbeleid in de oorloogsjaren*, Arnhem/Amsterdam 1958 
* Johan P. Nater: *Het Venlo incident*, Rotterdam 1984 
* Günter Peis: The Man Who Started The War, London 1960 
* Walter Schellenberg: *The Schellenberg Memoirs*, London 1956 (tysk: *Aufzeichnungen*, München 1979)

## Eksterne lenker
* 
* Venlo-Zwischenfall
* Georg Elser
Dongxiang (folk)

**Dongxiang** (东乡族 (pinyin: *Dōngxiāngzú*) er ett av de 55 offentlig anerkjente minoritetsfolkene i Folkerepublikken Kina. Ifølge folketellingen i 2000 er det 513.805 av dem i Kina, for det meste i provinsene Gansu og Xinjiang. De er mongolske muslimer.

## Litteratur
***Buhe** (布和 *Buhe*) og andre [utg.]: *Dungsiyang helen u uge helelge yin materiyal* / 东乡语话语材料 *Dongxiangyu huayu cailiao* (språkmateriale). 内蒙古人民出版社 *Nei Menggu renmin chubanshe*. 呼和浩特 Hohhot 1986/1987. 10+8+354 sider [tospråklig mongolsk-kinesisk, Dongxiang i IPA].
***Buhe** (布和 *Buhe*) [forfatter] og **Qôijûngjabû** (确精扎布 *Quejingzhabu*) [Korr.]: *Dungsiyang hele be Mônggôl hele* / 东乡语和蒙古语 *Dongxiangyu he Mengguyu* (Dongxiang og mongolisk). 内蒙古人民出版社 *Nei Menggu renmin chubanshe*. 呼和浩特 Hohhot 1985/1986. 4+265 s. [tospråklig mongolsk-kinesisk, Dongxiang i IPA].
**Dongxiangyu lunji* 东乡语论集 (Samlede bidrag om dongxiangspråket). 甘肃民族出版社 *Gansu minzu chubanshe*. 兰州 Lanzhou 1988. ISBN 7542100157. 3+202 s.
**Dongxiangzu (Sa'erta) de wenhua xingtai* 东乡 (撒尔塔) 的文化形态 (Den kulturelle formasjon av Dongxiang [Santa]). I: Hao, Sumin 郝苏民 og Wenhua 文化 og He, Weiguang 贺卫光 [utg.], 甘青特有民族文化形态研究 *Gan Qing teyou minzu wenhua xingtai yanjiu* (Forskning om den kulturelle formasjon av nasjonaliteter som kun lever i Gansu og Qinghai). 民族出版社 *Minzu chubanshe*. 北京 Beijing 1999/2000. ISBN 7105034203. S. 181-263.

## Eksterne lenker
* The Dongxiang ethnic minority (kinesisk regjeringsside)
John H. Danielsen

**John Harald Danielsen** (født 19. november 1959) er en norsk politiker for Senterpartiet. Han var ordfører i Øksnes kommune i Nordland fra 2019 til 2023 og fra 2007 til 2011, da som arbeiderpartipolitiker. 

Danielsen ledet en koalisjon mellom Arbeiderpartiet, Fremskrittspartiet og Senterpartiet. I kommunevalget høsten 2015 stilte han som ordførerkandidat for Senterpartiet i Øksnes. Han ble gjenvalgt til ordfører i 2019 og ble etterfulgt av Elisabeth Sørdahl etter kommunevalget i 2023.

Danielsen har vært havnesjef i Øksnes.

## Referanser


## Eksterne lenker
* Ordføreren – Øksnes kommune
Olav Terje Hoff

**Olav Terje Hoff** (født 19. juli 1956) er en norsk lokalpolitiker (Sp) som fra 2003 til 2019 var ordfører i Rødøy kommune i Nordland.

## Referanser


## Eksterne lenker
* Rødøy kommune
* Rødøy Senterparti
Bjørnar O. Pettersen

**Bjørnar Osvald Pettersen** (født 5. desember 1953) er en norsk tidligere lokalpolitiker (H) som var ordfører i Tjeldsund kommune fra 4. februar 2000 til 2015, da han frabad seg gjenvalg.

## Referanser
Bjørn Ivar Lamo

**Bjørn Ivar Lamo** (født 3. juli 1964) er en norsk politiker som fra 2003 til 2019 var ordfører i Grane kommune for Arbeiderpartiet.

## Referanser
Stein Iversen

**Stein-Kristian Iversen** (født 8. juni 1957) er en norsk politiker (Sp/LL) som var ordfører i Flakstad kommune fra 2007 til 2015 som representant for Flakstad distriktsliste.

Ved valg til fylkestinget har han stått på Senterpartiets liste.

## Eksterne lenker
* Senterpartiets fylkestingsliste 2011 på Nordland Senterpartis nettsted; besøkt 20. juni 2013.
Geir Wulff-Nilsen

**Geir Wulff-Nilsen** (født 8. oktober 1949) er en norsk lokalpolitiker som var ordfører i Moskenes kommune fra 2007 til 2011 som representant for Moskenes fellesliste, et verv han også hadde sammenhengende fra 1987 til 2003 (da han ikke stilte til gjenvalg), og igjen fra 2007 til 2011.

## Referanser
Pseudoefedrin

**Pseudoefedrin** er et stimulerende middel, som finnes i lave doser i en del medikamenter f.eks. forkjølelsesmedisin og astma/allergimedisin. Pseudoefedrin inngår i en del legemidler i utlandet, men ikke i Norge. Pseudoefedrin står på WADAs (World Anti-Doping Agency) dopingliste og er forbudt i konkurranser.

## Referanser
John Helland (politiker)

**John Helland** (født 4. september 1971) er en norsk offentlig tjenestemann og tidligere politiker (H).

Helland er utdannet jurist fra Universitetet i Bergen, og var trygdesjef i Kvænangen kommune før han ble ordfører i 2007.

Han var ordfører i Kvænangen kommune fra 2007 til 2011. Helland ble valgt på en fellesliste mellom Høyre og Kristelig Folkeparti, som totalt fikk fem av 15 representanter, og som sammen med Kystpartiet (2) og Fremskrittspartiet (1) fikk flertall i kommunestyret. Helland var også leder i Troms Høyre fra 2010 til 2012.

Han har senere vært NAV-sjef samt helse- og sosialsjef i Alta kommune.

## Referanser
Arild Hausberg

**Arild Hausberg** (født 19. juli 1955) er en norsk politiker (Ap) som var ordfører i Tromsø kommune fra 2007 til 2011, da han ledet koalisjon som bestod av Arbeiderpartiet, Sosialistisk Venstreparti, Senterpartiet og Venstre.

## Eksterne lenker
* Tromsø kommunes nettsider om ordføreren 
* Tromsø Arbeiderparti
* Samarbeidsdokument «Tromsøalliansen» (2007-2011)
Stansefabrikken

**Stansefabrikken Lillesand AS** ble etablert i 1985 med utgangspunkt i Den Norske Stansefabrik AS som ble grunnlagt i Oslo i 1932 og flyttet til Lillesand i 1947. Opp gjennom årene har det vært produsert en rekke forskjellige produkter, fra masseproduksjon av stansekomponenter, mekaniske regnemaskiner og papirsorteringsmaskiner, til dagens produksjon av postkasser og elektroskap. De produserer også bokser for automatisk trafikkontroll.

Selskapet som totalt har ca. 25 ansatte med en årlig omsetning på ca. 60 mill kroner, er  heleid datterselskap av Stafa Industrier AS.

## Produksjon
Selskapet har hovedkontor på Traneby og disponerer til sammen 6&nbsp;000 kvm produksjonsareal. Produksjonen har stanselinjer for både små og stor kvanta og store maskiner med bordstørrelse på inntil 2,4 meter er kjerneområdet. Produksjonen inkluderer også robotiserte sveiseoperasjoner. Fabrikken har også et lakkverksted som kan pulverlakkere.

Stansefabrikkens postkasser er mye brukt i større postkasseanlegg i boligblokker og bygårder.

## Stafa industrier
Stansefabrikken startet tidlig på 2000 tallet å se seg rundt i Europa med tanke på å flytte produksjonen. Selskapet kjøpte en næringspark i Litauen og har opprettet nye fabrikker der. I dag har selskapet mesteparten av sin produksjon i Ukmerge, 7 mil nordvest for Vilnius i Litauen. Selskapet er organisert som et konsern og består i dag av følgende selskaper. Stafa Industrier (mor), Stansefabrikken Products AS og Stansefabrikken Fredrikstad AS i Norge, og UAB Stansefabrikken, Stansefabrikken Automotives og Ukmerge Promonas Parkas i Litauen.

## Referanser
Secessio plebis

***Secessio plebis*** (latin for «plebeiernes løsrivelse») var en uformell maktutøvelse av plebeierne i den romerske republikk, lik dagens form for streik. 

Under en *secessio plebis* ville plebeierne ganske enkelt forlate byen i stort antall og overlate all drift til patrisierne (adelen). Av den grunn betydde en *secessio* at alle butikker, verksteder og virksomheter ble stengt, og bydriften opphørte. Dette var et svært viktig våpen under stenderkampene, der plebeierne kjempet om å få de samme politiske rettighetene som patrisierne. Siden plebeierne utgjorde majoriteten av bybefolkningen og sto for all produksjon, måtte patrisierne gi etter. 

Det er usikker på hvor mange *secessiones* det var. Cary & Scullard hevder det var fem mellom 494 og 287 f.Kr.

## Referanser


## Litteratur
;Primærlitteratur
* Titus Livius: *[[Ab Urbe Condita (bok)|Ab Urbe Condita]]*

;Sekundærlitteratur
* Cary, M; Scullard, H.H. (1980): *A History of Rome: Down to the Reign of Constantine*, 3. utg., Bedford/St. Martin's, ISBN 0-333-27830-5
* Cornell, T.J. (1995): *The Beginnings of Rome*, Routledge.
* Forsythe, G. (2005): *A Critical History of Early Rome*, Berkeley
Andreas Grünenfelder

**Andreas «Andi» Grünenfelder** (født 1960) er en sveitsisk tidligere langrennsløper som konkurrerte internasjonalt fra 1982 til 1988. Hans største prestasjonen er bronsemedaljen på femmila under OL 1988 i Calgary.

## Referanser


## Eksterne lenker
*
Megingjord

**Megingjord** (norrønt: *Megingjörð*) var i norrøn mytologi et belte som ga bæreren styrke og kraft. Navnet kommer av *megin* (makt, kraft, styrke) og *gjǫrð* (belte, rem). Det ble brukt av Tor, og ga ham kraft til å løfte Mjølner. Det ble sagt at jo mer beltet ble strammet, jo mer styrke ga det bæreren.

Ettersom beltet ikke nevnes i Eddadiktene, men bare i Snorres Edda fra 1200-tallet har det blitt hevdet at det dreier seg om et senere sagnmotiv som har blitt forbundet med Tor. Mot dette vises det til en henvisning i skalden Eiliv Godrunarssons dikt *[[Torsdråpa]]*:

## Referanser
Europeisk film

**Europeisk film** har, sammenliknet med den dominerende amerikanske, rykte på seg for å væra mer liberal hva nakenhet og seksualitet angår, men også mindre liberal når det gjelder vold. En annen forskjell er at europeisk film oftest får finansiell støtte fra staten.

Noen viktige europeiske filmbevegelser er tysk ekspresjonisme,  italiensk neorealisme, den nye franske bølge, den polske filmskolen, ny tyske film, dogmefilm og den tsjekkoslovakiske nye bølgen.

Den europeiske filmen har sin egen pris, European Film Awards.

## Noen europeiske filmfestivaler
*Filmfestivalen i Berlin
*Cannes filmfestival
*Karlovy Vary filmfestival
*Filmfestivalen i Kraków
*Locarno internasjonale filmfestival
*Moskva internasjonale filmfestival
*Rotterdam internasjonale filmfestival
*San Sebastian internasjonale filmfestival
*Thessaloniki internasjonale filmfestival
*Filmfestivalen i Venezia
*Stockholm internasjonale filmfestival

## Eksterne lenker
* european-films.net – Recensioner, trailers, intervjuer, nyheter og premierer på nye og kommende europeiske filmer
* Forum for europeisk filmforskning
* Studier i europeisk film
* Euroscreenwriters – Omfattende samling av intervjuer, artikler og filmklipp fra et europeisk filmperspektiv
Locarno internasjonale filmfestival

**Den internasjonale filmfestivalen i Locarno** (italiensk: *Festival internazionale del film Locarno*) er en internasjonal filmfestival som avholdes hvert år i byen Locarno i Sveits. Festivalen ble startet i 1946 og arrangeres i august hvert år. Filmfestivalen foregår utendørs på *Piazza Grande* (sentraltorget), med plass til 8&nbsp;000 tilskuere. Festivalens høyeste pris er «Gulleoparden» (*Pardo d'oro*) som tildeles den beste filmen i det forrige år. Andre priser som deles ut er «Sølvleoparden» (andreplass) og «Bronseleoparden» (for beste mannlige og kvinnelige skuespiller).

## Filmer belønnet med Gulleoparden
* 2006 *Das Fräulein* (Andrea Staka), Sveits
* 2005 *Nine Lives* (Rodrigo García), USA
* 2004 *Private* (Saverio Costanzo), Italia 
* 2003 *Khamosh Pani – Silent Waters* (Sabiha Sumar), Pakistan
* 2002 *Das Verlangen* (Iain Dilthey), Tyskland
* 2001 *Alla rivoluzione sulla due cavalli* (Maurizio Sciarra), Italia
* 2000 *Baba* (Shuo Wang), Kina
* 1962 *[[Transport fra paradis|Transport z ráje]], [[Tsjekkoslovakia]]*

## Eksterne lenker
*
Lisbet Lofthus Gabrielsen

**Lisbet Lofthus Gabrielsen** (1953–2011) var en norsk lokalpolitiker fra Arbeiderpartiet. Hun ble i 2003 den første kvinnelige ordføreren i Fet kommune i Akershus. Hun styrte med støtte fra SV, KrF og Sp og med Jon Røine fra Senterpartiet som varaordfører. Ved kommunestyrets konstituering etter kommunevalget i 2011 ble hun gjenvalgt. Hun var da sykmeldt, og hun døde kort tid etter uten å ha kommet tilbake i vervet.

## Referanser
Ellen Mattsson

**Ellen Marianne Mattsson Jelinek** (født 1973) er en svensk skuespillerinne.

Mattsson studerte ved Teaterhögskolan i Stockholm 2000-2004. Hun har vært engasjert ved Teater Västmanland, Göta Lejon og Dramaten. Hun filmdebuterte  i Kjell-Åke Anderssons *Før frosten* i 2005.

## Filmografi (utvalg)
* 2008 – *[[Vi hade i alla fall tur med vädret &ndash; igen]]*
* 2007 – *[[Underbar och älskad av alla]]*
* 2005 – *[[Wallander – Før frosten]]* (Svensk tittel: *Wallander &ndash; Innan frosten*)

## Referanser


## Eksterne lenker
*
Vodla

**Vodla** (russisk: Водла, finsk: *Vodlajoki*) er ei elv sørøst i republikken Karelia i Russland. Elva løper ut fra innsjøen Vodlozero, og munner ut i Onega. Den er 149&nbsp;km lang, med et nedbørfelt på .

Byen Pudozj ligger ved Vodla.
Dykkerklokken og sommerfuglen

***Dykkerklokken og sommerfuglen*** (originaltittel: *Le Scaphandre et le Papillon*) er en fransk biografisk dramafilm fra 2007 i regi av Julian Schnabel. Den er basert på memoarene til Jean-Dominique Bauby. Hovedrollen spilles av Mathieu Amalric. 

Filmens premiere fant sted under Cannes filmfestival 22. mai 2007.

## Handling
Filmen beskriver Baubys liv etter at han bli rammet av kraftig slag i en alder av 43 år, og får diagnosen Locked-in-syndrom. Tilstanden paralyserte ham; hans eneste gjenværende kommunikasjonsform var å blunke med det venstre øyelokket. 

Filmen viser ofte hva Bauby ser. For eksempel blunkingen vises ved at bildet blir sort øyeblikksvis. Mye av filmen viser innblikk i Baubys sinn, tanker og forestillinger.

## Produksjon
Schnabel motsto press fra filmselskapet som ville ha ham til å lage filmen på engelsk, i tro på at det rike språket i boken ikke ville fungere like bra på engelsk. Han gikk derfor så langt som å lære seg fransk for å lage filmen.

Skuespiller Johnny Depp var opprinnelig ment for hovedrollen som Jean-Dominique Bauby, men han måtte fratre fra prosjektet på grunn av kollisjon med opptakene til *[[Pirates of the Caribbean: At World's End]]*.

## Mottakelse
Filmen mottok meget gode kritikker. 12. januar 2008 kunngjorde filmnettstedet Rotten Tomatoes at 94 % av kritikerne gav filmen positive anmeldelser, basert på 102 anmeldelser.

## Priser og nominasjoner

**Vunnet**

* **[[Den 65. Golden Globe-utdelingen]]**
** Best Foreign Language Film
** Best Director – Motion Picture (Julian Schnabel)

* **[[Cannes Filmfestival]]**
** Beste regissør
** Technical Grand Prize

* **[[National Board of Review]]**
** Beste utenlandske film

* **[[Boston Society of Film Critics]]**
** Beste regissør
** Beste kinematografi
** Beste utenlandske film

* **[[New York Film Critics Online]]**
** Beste film (delt med *[[There Will Be Blood]]*)

* **[[Det amerikanske filminstituttet]]s utdeling** 
** Topp 10 AFI-filmer for året

**Nominert**
* **[[Den 80. Oscar-utdelingen]]**
** Best regi (Julian Schnabel)
** Best filmatisering (Ronald Harwood)
** Beste kinematografi (Janusz Kaminski)
** Beste filmklipp (Juliette Welfling)

* **[[Cannes filmfestival]]**
** Gullpalmen

* **[[Den 65. Golden Globe-utdelingen]]**
** Beste manuskript - spillefilm (Ronald Harwood)

## Referanser


## Eksterne lenker
*  
*
Marinus Barletius

**Marinus Barletius** (italiensk: *Marino Barlezio*; albansk: *Marin Barleti*; født ca. 1450 i Shkodër i Albania, død 1513, formodentlig i Roma i Italia) var en historiker, forfatter, humanist og katolsk prest. 

## Liv og virke
Han var i sin hjemby Shkodër da osmanerne beleiret området for andre gang i 1478. Antagelig deltok han i krigen mot osmanerne for å beskytte byen.

Barleti kom til Italia i 1479 og begynte å studere historie. Årene 1504&ndash;1505 publiserte han i Venezia *De obsidione Scodrensi* («Shkodras beleiring»).

Mellom årene 1506 og 1510 publiserte Barleti i Roma *Historia de vita et gestis Scanderbegi Epirotarum principis* (Historien om Skanderbegs liv og død, prinsen av Epirus). Det ble hans mest kjente verk, biografien om Skanderbeg, som omgående ble oversatt til flere språk, stort sett til alle europeiske språk. Ennå i dag er boken den viktigste kilde for studier om Skanderbeg. Boken etablerte hyllingen av Skanderbeg og spilte en viktig rolle for dannelsen av albanernes nasjonalbevissthet.

Hans historieskrivning fulgte andre idealer enn de som ble vanligere senere - han oppfant elementer som vel ikke var historisk korrekte, men som man anså var nyttige for en god forståelse av emnet. Barleti diktet således opp en korrespondanse mellom Vladislav II av Valakia og Skanderbeg, og daterte den dessuten til året 1443 (den ville i så fall ha funnet sted i 1444). Barleti konstruerte også en brevveksling mellom Scanderbeg og sultan Mehmed II som tjente til å støtte han egen oppfatning av begivenhetenes gang. 

Hans første verk betraktes som vesentlig mer historisk pålitelig enn alt annet - han var nemlig øyenvitne til de tidlige begivenheter, som fant sted i hans egen hjemby. 

Man må i bedømmelsen av hans arbeid være klar over at det å legge inn fiktive taler og lignende som var ment å passe den historiske person, var et vanlig og akseptert grep i meget klassisistisk inspirert historieskriving i hans samtid.

## Referanser


## Litteratur
* Zija Xholi: *Pesë mendimtarët më të vjetër të kulturës sonë kombëtare: M. Barleti, Gj. Buzuku, P. Budi, F. Bardhi, P. Bogdani*. Tirana 2003. ISBN 99927-901-1-3.
Børskrakk

**Børskrakk** er en betegnelse som brukes når børsen faller uvanlig mye, som regel på grunn av få kunder slik at selgeren må senke prisene for å få kjøper interessert og dermed få omsatt varen. Dersom det er flere selgere enn kjøpere vil normalt prisen gå ned, og tilsvarende vil prisen stige hvis kjøperne er i flertall. For å omsette en vare på en børs, er en avhengig av å ha både kjøpere og selgere. Når kjøper og selger er enige om en pris blir varen omsatt.

Hvor stort fall et marked skal ha før det kan kalles et krakk, vil variere.

For eksempel, ved krakket på New York-børsen 29. oktober 1929 falt markedet elleve prosent. I juli 1932 nådde markedet bunnen. Da hadde markedet falt 89 prosent fra toppnoteringen før krakket i 1929.

Mindre børskrakk kan oppstå ved at bestemte varesorter faller drastisk i verdi. Et klassisk eksempel er «Tulipankrakket», der prisene for tulipaner var grovt overvurdert. Som en bivirkning, fikk Nederland en større børskrise, fordi spekulantene forsvant og de som hadde penger ble forsiktigere, som det tok tiår å jobbe seg ut av.
Kjell-Åke Andersson

**Kjell-Åke Gunnar Andersson** (født 7. juni 1949 i Malmö) er en svensk regissør, manusforfatter og filmfotograf.

## Filmografi
### Regi (utvalg)
* 2007 – *[[Pirret]]*
* 2005 – *[[Wallander – Før frosten|Før frosten]]* (Svensk tittel: *Innan frosten*)
* 2003 – *[[Mamma pappa barn (2003)|Mamma pappa barn]]* 
* 2002 – *[[Stackars Tom]]*
* 2001 – *[[Familjehemligheter]]*
* 1998 – *[[S:t Mikael]]*
* 1996 – *[[Juloratoriet (film)|Juloratoriet]]*
* 1992 – *[[Min store tjukke far]]*

### Filmmanus (utvalg)
* 2001 – *[[Familjehemligheter]]*
* 1996 – *[[Juloratoriet (film)|Juloratoriet]]*
* 1980 – *[[Vi hade i alla fall tur med vädret]]*

## Referanser


## Eksterne lenker
*
Hanne Bakke von Clemm

**Hanne Bakke von Hohenberg Clemm** (født 1946) er en norsk politiker (Høyre) og var ordfører i Gjerdrum kommune fra 2007 til 2011. Hun var Gjerdrums andre kvinnelige ordfører.

Clemm tok artium ved Vahl gymnas i 1965. Hun gikk året etter sekretærlinjen ved Otto Treiders Handelsskole.

## Referanser
Governador Nobre de Carvalho-broen

**Governador Nobre de Carvalho-broen** (portugisisk: ,  eller , eller **Macao-Taipa-broen** (), er en bro med to kjørefelter som knytter sammen øya Taipa med Macaohalvøya i den tidligere portugisiske kolonien Macao i Folkerepublikken Kina. Dette var den første broen som ble bygget over det brede sundet. Den ble ferdig i 1974.
 
Lokalt omtales den som *Gamlebroen* 舊大橋.

Broen er 2.569,8 meter lsang og er 9,2 meter bred. Den var en kort periode verdens lengste innen sin broklassifisering. Den er oppkalt etter José Manuel de Sousa e Faria Nobre de Carvalho, som var guvernør av Macao fra 25. november 1966 til 10. november 1974.

Broen var ment å kunne minne om en drage, sammen med Casino Lisboa som dragens hode og Taipa-monumentet på *Taipa Pequena* som halen.

## Referanser
Liste over ordførere i Gjerdrum

**Liste over [[Gjerdrum]]s ordførere**
*1972–1975 Egil Borgaard (Sp)
*1976–1979 Jens Thori (Sp)
*1980–1985 Magne Ommedal (H)
*1986–1987 Mads Hveem (Sp)
*1988–1991 Magne Ommedal (H)
*1992–1995 Jan Kjærstad (Ap)
*1996–1999 Jon K. Ødegaard (KrF)
*1999–2003 Wenche Larsen (Ap)
*2003–2007 Svein Ole Kogstad (Sp)
*2007–2011 Hanne Bakke von Clemm (H)
*2011–2023  Anders Østensen (Ap)
*2023– Karl Arne Johannesen (H)

## Se også
Fullstendig liste over ordførere i Gjerdrum på lokalhistoriewiki.
EFEO-transkripsjon av kinesisk

Med ** EFEO-transkripsjon av kinesisk ** menes det system for romanisering av det kinesiske språk mandarin som ble utviklet av *[[École française d'Extrême-Orient]]* (EFEO) i Paris. Dette var det mest utbredte systemet for fonetisk transkripsjon som ble benyttet i en franskspråklige verden frem til midten av 1900-tallet. Det ble skapt av jesuittpresten Séraphin Couvreur for nevnte institutt i 1902. Det er senere blitt fortrengt av Hanyu Pinyin.

## Bakgrunn
Transkrisjonen utviklet ved EFEO tok ikke som sitt eneste utgangspunkt fonetikken benyttet i det nasjonale offisielle mandarin (普通话, *Pǔtōnghuà*), men var en uavhengig syntese av de kinesiske hoveddialekrer. Den gjengir et lydbilde som kan minne om eldre utgaver av  Latinxua Sinwenz og Wade-Giles.

## Tabell

## Eksterne lenker
* Romanizations for chinese
* UNESCO transcription norms for Chinese
Thomas J. Reese

**Thomas J. Reese** er en amerikansk jesuitt og katolsk prest som er kjent som forfatter og tidligere redaktør av det katolske ukemagasinet ''America''.

Han fratrådte etter sju år som redaktør for *America* etter press fra Kongregasjonen for troslæren i Vatikanet, som hadde innsigelser mot en rekke redaksjonelle beslutninger Reese hadde tatt vedrørende saker som sølibatet og prestevielse av kvinner.

Etter et sabbatsår ved Santa Clara University ble han tilknyttet det katolske Woodstock Theological Center i Washington, D.C.

## Publikasjoner
### Bøker
**The Politics of Taxation*. Westport, CT: Greenwood Press, 1980.

**Archbishop: Inside the Power Structure of the American Catholic Church*, San Francisco: Harper & Row, 1989.
**Episcopal Conferences: Historical, Canonical, and Theological Studies* (editor), Washington, DC: Georgetown University Press, 1989.
**The Universal Catechism Reader* (editor), San Francisco: HarperCollins, 1990.
**A Flock of Shepherds: The National Conference of Catholic Bishops*, Kansas City, MO.: Sheed & Ward, 1992.
**Inside the Vatican: The Politics and Organization of the Catholic Church*,  Cambridge, MA.: Harvard University, 1996.
**In Het Vaticaan: De Organisatie van de Macht in de Katholieke Kerk*, Amsterdam: Uitgeverij Bert Bakker, 1998.
**Im Inneren des Vatikan: Politik und Organisation der katholischen Kirche*, Frankfurt am Main: S. Fischer, 1998.
**O Vaticano por dentro: A Política e a Organização da Igreja Católica*, Bauru, Brasil: Editora da Universidade do Sagrado Coração, 1999.
**No Interior do Vaticano: A Política e Organização da Igreja Católica*, Portugal: Publicações Europa-América, Lda., 1998.

### Monografier
*"Communication II: Decision-Making Examined",  Jesuit Self-Study California/Oregon Provinces, 1969.
*"The Generation Gap",  Jesuit Self-Study California/Oregon Provinces, 1971.
*"95th Congress Rated on Tax Reform", Arlington, VA: Taxation with Representation, 1978.
*"Co-Discipleship in Action: Bishops and Laity in Dialogue", Woodstock Theological Center, 1991.

## Referanser


## Kilder
* *America*&nbsp; magazine: Publications by Thomas J. Reese, SJ
* Roberts, Tom and John L. Allen, Jr., "Editor of Jesuits' America magazine forced to resign under Vatican pressure", *National Catholic Reporter*, May 6, 2005. http://www.nationalcatholicreporter.org/update/bn050605.htm. Sist besøkt 5. november 2005
Taimu Shan

**Taimu Shan** (Taimufjellet) eller **Tailao Shan** (kinesisk: 太姥山, oldemorfjellet) er et fjell i fylket Fuding i den kinesiske by på prefekturnivå Ningde  i provinsen Fujian. Det dekker et område på 60 km² og er omgitt av havet på to sider. Fjellene har 54 fjelltopper. Høyeste topp, Moxiao, er 1.081 meter høy. 

Etter legenden går navnet på fjellet tilbake til en gammel kvinne som dyrket orkideer her under urkeiseren Yaos tid. Hun ble udødelig og fór til slutt opp til himmelen. 

På fjellet er Yuhuhallen og Xuanjihulen, dit filosofen Zhu Xi trakk seg tilbake. En annen grotte er Sanfuyao Dong, som har så trang inngang at man må bøye seg i tre for å komme inn.
North China Herald

***North China Herald*** var en avis i Kina fra 1850 til 1941. Den ble grunnlagt av engelskmannen Henry Shearman. Første nummer utkom 1. august 1850 og var den første engelskspråklige avis utgitt i Shanghai. 

Etter at dagsavisen North China Daily News begynte i juli 1864, ble *North China Herald* dens ukentlige bilag, med kunngjøringer, sirkulærer, meldinger fra konsulatene og fra Shanghais bystyre, forretningsnyheter og meldinger om shipping, post og telekommunikasjon. 

Utgivelsen stanset da annen verdenskrig nådde Shanghai. 

Shanghaibiblioteket har arkivert sine eksemplarer av *North China Daily News* og *North China Herald* i Zikawei-biblioteket i subdistriktet Xujiahui, og de er der tilgjengelige for innsyn.

## Litteratur
* Andrea Janku: *Nur leere Reden. Politischer Diskurs und die Shanghaier Presse im China des späten 19. Jahrhunderts*. Harrassowitz, Wiesbaden 2003, ISBN 3-447-04460-8 (med Dissertation, Universität Heidelberg 2000). 
* Barbara Mittler: *A Newspaper for China? Power, Identity and Change in Shanghai's News Media (1872–1912)*. Harvard University Press, Cambridge, Mass. 2004, ISBN 0-674-01217-8 (Asia Monographs Series; 226). 
* Natascha Vittinghoff: *Die Anfänge des Journalismus in China (1862–1911)*. Harrassowitz, Wiesbaden 2002, ISBN 3-447-04634-1 (med Dissertation, Universität Heidelberg 1998).
Aase Cathrine Myrtveit

**Aase Cathrine Myrtveit** (født 1965) er en norsk journalist og programleder som har vært ansatt i NRK Radio en årrekke.

Myrtveit startet karrieren i RadioOrakel. Hun startet i NRK i 1991. Her har hun medvirket i radioprogram som ''Irma 1000'', ''Ungdommens radioavis'' og *[[Sånn er livet]]*. Hun har siden 2007 vært programleder i *[[Verdibørsen]]*.

## Referanser


## Eksterne lenker

* Turbotuppene, 19. juli 1993 på nrk.no
Runar Bålsrud

**Runar Bålsrud**  (født 24. august 1962) er en norsk idrettsleder og lokalpolitiker fra Venstre. I 2025 ble han valgt til president i Norges Friidrettsforbund. Han var ordfører i Hurdal kommune i Akershus fra 2007 til 2019. Han ble Hurdals første direktevalgte ordfører.

## Referanser


## Eksterne lenker
* 
* 
*
Ragnhild Gotteberg

**Ragnhild Gotteberg** (født **Botner** 25. mai 1868 i Strømsneset Nordmøre, død 1955) var en norsk luthersk kinamisjonær. Hun var utdannet lege ved Womens Medical College i New York, og studerte ved Oslo universitet 1901 og 1911.

Hun reiste ut som misjonær for Det norsk-lutherske Missionsforbund i 1898. Under bokseropprøret ble hun og de andre misjonærene trukket ut av Kina.

Hun reiste ut igjen for NMS og kom hjem for godt i 1928. 

Hun ble gift med Johan Andreas Olsen Gotteberg.

## Referanser


## Litteratur
* Det Norske Lutherske Kinamisjonsforbund: Misjonærer 1891-1941 Det Norske Lutherske Kinamisjonsforbund Forbund
Liste over ordførere i Nannestad

**Liste over ordførere i Nannestad** er en liste over ordførere i Nannestad kommune i Akershus.

Nåværende ordfører i Nannestad er siden 2023 Christian Bendz fra Høyre.

## Ordførere
Oversikt over ordførere etter periode og partitilhørighet:

## Referanser


## Eksterne lenker
* Ordførerens side. Nannestad kommune.
Oddmar Blekkerud

**Oddmar Blekkerud** (født 25. januar 1952) er en norsk lokalpolitiker fra Arbeiderpartiet. Han ble våren 2007 valgt til ny ordfører i Nes kommune i Akershus etter at ordfører gjennom 13 år Ole Midtlien døde. Blekkerud var Nes` ordfører fra 2007 til 2015.

## Referanser
Tunghai-universitetet

**Tunghai-universitetet** (東海大學, *Tang-hái-täi-hãk*, Tongyong Pinyin: *Dōnghǎi Dàsyué*; hanyu pinyin: *Dōnghǎi Dàxué*; Zhuyin: *ㄉㄨㄥ ㄏㄞˇ ㄉㄚˋ ㄒㄩㄝˊ*) er et universitet på Taiwan som ble grunnlagt av protestantiske misjonærer i 1955. Det ligger vest for byen  Taichung.
Anne-Ragni K. Amundsen

**Anne-Ragni Kjempekjenn Amundsen** (tidligere Anne-Ragni Amundsen Arntzen, født Amundsen 9. januar 1960) er en norsk lokalpolitiker fra Arbeiderpartiet. Hun ble i 2007 den første kvinnelige ordfører i Nannestad kommune i Akershus. Amundsen var ordfører i Nannestad i to perioder, fra 2007 til 2015.

## Referanser